משפט הקוסינוסים

250px|שמאל|המחשת משפט הקוסינוס|טקסט=
  
**משפט הקוסינוסים** הוא משפט טריגונומטרי שמציין את הקשר בין צלעות משולש לאחת מזוויותיו. המשפט הוא הכללה של משפט פיתגורס למשולש כלשהו.   

עבור משולש שצלעותיו הן \ a, b, c 

והזווית שמול c היא \gamma,  

משפט הקוסינוס קובע: 

\ c^2 = a^2 + b^2 - 2ab\cos \gamma 

משפט פיתגורס מתקבל במקרה הפרטי שבו \gamma = 90^\circ ולכן:
c^2 = a^2 + b^2 - 2ab\cos 90^\circ = a^2 + b^2 - 2ab\cdot 0 = a^2 + b^2.

## היסטוריה
250px|שמאל|ממוזער|משפט הקוסינוסים במשולש חד-זווית
משפט הקוסינוסים מופיע כבר בספר 'יסודות' של אוקלידס מהמאה השלישית לפנה"ס. הספר מכיל גרסה גאומטרית, ללא שימוש בפונקציות טריגונומטריות (כיוון שטרם הוגדרו). 
המשפט מופיע בכרך 2 של ה'יסודות' כמשפט 12 עבור משולש קהה-זווית וכמשפט 13 עבור משולש חד-זווית. 
בציור משמאל, גרסת המשפט עבור משולש חד-זווית:  BC^2+AC^2=AB^2+2 \cdot  AREA_{\color {blue} DHIC}.

מכיוון ש  AREA_{\color {blue} DHIC} \color {black} =BC \cdot AC \cdot \cos(ACB)  מתקבל משפט הקוסינוסים בגרסתו המוכרת. גרסה זו נוסחה בימי הביניים בעקבות פיתוחו של ענף הטריגונומטריה על ידי מתמטיקאים מוסלמים.

בתחילת המאה העשירית האסטרונום והמתמטיקאי המוסלמי אל-בתאני הכליל את המשפט לגאומטריה ספירית. הכללה זו אפשרה לו לחשב את המרחק הזוויתי בין כוכבים.

המתמטיקאי ג'משיד אל-קאשי מסמרקנד בן המאה ה-15 חישב ערכים של פונקציות טריגונומטריות. חישוביו הפכו את משפט הקוסינוסים ממשפט תאורטי למשפט שימושי. בצרפתית משפט הקוסינוסים נקרא משפט אל-קאשי.

## הוכחות
### הוכחה [[טריגונומטריה|טריגונומטרית]]
[ממוזער|שמאל|250px|הוכחה טריגונומטרית במשולש חד [זווית]]
# נעביר גובה לצלע *c* (ראו ציור משמאל). c=a\cos(\beta)+b\cos(\alpha)\,.. (השוויון נכון גם עבור משולש קהה זווית. שם האנך חותך את *c* מחוץ למשולש וקוסינוס הזווית הקהה הוא שלילי).
# נכפיל את השוויון הקודם ב-*c* ונקבל: c^2 = ac\cos(\beta) + bc\cos(\alpha)\,..
# באותו אופן מקבלים: a^2 = ac\cos(\beta) + ab\cos(\gamma)\,,  b^2 = bc\cos(\alpha) + ab\cos(\gamma)\,.
# מחיבור שתי המשוואות הנ"ל נקבל: a^2 + b^2 = ac\cos(\beta) + bc\cos(\alpha) + 2ab\cos(\gamma)\, .
# לאחר העברת אגפים נקבל:  ac\cos(\beta) + bc\cos(\alpha) = a^2 + b^2 - 2ab\cos(\gamma)\,.
# לפי השלב השני בהוכחה, אגף שמאל של המשוואה האחרונה שווה ל-*c* 2 ומתקבל משפט הקוסינוסים: c^2 = a^2 + b^2 - 2ab\cos(\gamma).\,.

הוכחה זו כאמור, נכונה עבור משולש כלשהו. בהוכחות רבות הנעזרות בטריגונומטריה, נעשית הפרדה בין משולשים חדי-זווית למשולשים קהי-זווית.

### שימוש ב[[משפט פיתגורס]]
300px|שמאל|Triangle

ניקח משולש בעל צלעות \ a, \ b ו-\ c, ובעל זוויות \beta, \alpha ו-\gamma ממול לכל צלע בהתאמה. נוריד גובה מקודקוד הזווית \beta לצלע b. את המשוואה נקבל באמצעות משפט פיתגורס על המשולש ישר הזווית השמאלי: 

:c^2 = (a \sin \gamma)^2 + (b - a \cos \gamma)^2\,

::= a^2 \sin^2 \gamma + b^2 - 2 ab \cos \gamma + a^2 \cos^2 \gamma\,

::= a^2 (\sin^2 \gamma + \cos^2 \gamma) + b^2 - 2ab \cos \gamma\,

::=a^2+b^2-2ab\cos \gamma\,

היות ש:

:\sin^2 \gamma + \cos^2 \gamma=1\,.

### שימוש ב[[משפט תלמי]]
250px|שמאל
את המשולש *ABC* שצלעותיו *BC* = *a*   *AC* = *b*  *AB* = *c*,נחסום במעגל, כפי שניתן לראות בשרטוט משמאל. 
נבנה משולש *ABD* החופף למשולש המקורי: *AD*=*BC* ו *BD*=*AC*.
מהקודקודים *C,D* נעביר גבהים החותכים את הצלע *AB* בנקודות *F,E* בהתאמה. 

: \begin{align}
& BF=AE=BC\cos(\angle CBA)=a\cos(\angle CBA) \\
\Rightarrow \ & DC=EF=AB-2BF=c-2a\cos(\angle CBA).  
\end{align}
כעת, ממשפט תלמי נקבל:
: \begin{align}
& AD \times BC + AB \times DC = AC \times BD \\
\Rightarrow \ & a^2 + c(c-2a\cos(\angle CBA))=b^2 \\
\Rightarrow \ & a^2+c^2-2ac \cos(\angle CBA)=b^2.
\end{align}

### שימוש ב[[אנליזה וקטורית]]
ממוזער|איור להוכחה
את המשפט קל להוכיח באמצעות חשבון וקטורים. וקטור הוא גודל ליניארי מופשט הקיים במרחב וקטורי. על וקטורים במישור \mathbb{R}^2 ניתן לחשוב כעל חצים בעלי אורך וכיוון, ובאמצעותם לייצג צורות גאומטריות, ובפרט מצולעים כגון משולש.

קל לראות מהאיור ש-\vec{c} = \vec{a} - \vec{b}. 

נשתמש במכפלה סקלרית ונקבל:
: c^2 = \vec{c}\cdot\vec{c} = (\vec{a}-\vec{b})\cdot (\vec{a}-\vec{b}) = \vec{a}\cdot\vec{a} + \vec{b}\cdot\vec{b} - 2 \vec{a} \cdot \vec{b} = a^2 + b^2 - 2ab \cos \gamma 
שכן הזווית \gamma שמול הצלע c במשולש שווה לזווית בין הווקטורים \vec{a} ו-\vec{b} (שכן הן זוויות בין ישרים מקבילים הנוצרים מהעתקה מקבילה של הווקטור \vec{b} ).

## האנלוג המרחבי של משפט הקוסינוסים
עבור סימפלקסים רב-ממדיים (מממד גבוה מ-2) קיימות נוסחאות טריגונומטריות בעלות צורה דומה לזו של משפט הקוסינוסים. במקרה התלת-ממדי, הסימפלקס המתקבל הוא הטטראדר, והנוסחה האנלוגית למשפט הקוסינוסים קושרת בין השטחים של שלוש פאות והזוויות הדיהדרליות ביניהן לשטח הפאה הרביעית. אם נסמן את השטחים של ארבע הפאות של הטטראדר ב-*α*,*β*,*γ*,*δ* ואת הזווית הדיהדרלית בין שתי פאות בסימון (למשל) \widehat{\beta\gamma}, אז:

:\alpha^2 = \beta^2 + \gamma^2 + \delta^2 - 2\left(\beta\gamma\cos\left(\widehat{\beta\gamma}\right) + \gamma\delta\cos\left(\widehat{\gamma\delta}\right) + \delta\beta\cos\left(\widehat{\delta\beta}\right)\right).

### הוכחה
השלב המרכזי בהוכחה הוא להראות שאם נשרטט וקטור ניצב לכל פאה אשר אורכו שווה לשטח שלה, אז סכום ארבעת הווקטורים שיתקבלו יהיה אפס. אם נציב את הראשית באחד מקודקודי הארבעון ונניח שכיוון כל אחד משלושת הווקטורים המייצגים את שלוש הצלעות שנפגשות באותו קודקוד הוא אל הראשית (ולא החוצה), אז אם נסמן את שלושת הווקטורים הללו ב-\vec{d},\vec{e},\vec{f}, נקבל ששלושת הווקטורים המייצגים את שלוש הצלעות הנותרות הם: \vec{a} = \vec{d}-\vec{e},\vec{b} = \vec{e}-\vec{f} ,\vec{c} = \vec{f}-\vec{d} . כל אחד מווקטורי הנורמל לפאות שווה למחצית המכפלה הווקטורית שמתאימה לו:

 n_{\alpha} = \frac\vec{d}\times (-\vec{e}), n_{\beta} = \frac\vec{f}\times (-\vec{d}), n_{\gamma} = \frac\vec{e}\times (-\vec{f}) 

בעוד המכפלה הווקטורית המתאימה לפאה האחרונה היא:
:  n_{\delta} = \frac\vec{b}\times (-\vec{c}) = \frac(\vec{e}-\vec{f})\times (\vec{f}-\vec{d})  

אם נחבר את ארבעת וקטורי הנורמל תוך שימוש בדיסטריביוטיביות המכפלה הווקטורית, נקבל:
:n_{\alpha}+n_{\beta}+n_{\gamma}+n_{\delta}= \frac(d\times(-e)+f\times(-d)+e\times(-f)+e\times f-e\times d-f\times f + f\times d) = 0

חוק הקוסינוסים בעבור טטראדר מתקבל מעובדה זו בצורה מיידית באמצעות שוויון הנורמה בריבוע של n_{\alpha} עם המכפלה הסקלרית 
\langle n_{\beta}+n_{\gamma}+n_{\delta},n_{\beta}+n_{\gamma}+n_{\delta}\rangle, ממנו מקבלים:
:\alpha^2 = \beta^2+\gamma^2+\delta^2+2(\langle n_{\beta},n_{\gamma}\rangle+\langle n_{\gamma},n_{\delta}\rangle+\langle n_{\beta},n_{\delta}\rangle)

אבל, מהגדרת הזווית הדיהדרלית נובע: \langle n_{\beta},n_{\gamma}\rangle = \beta\gamma cos(\pi - \widehat{\beta\gamma}), מה שמשלים את ההוכחה.

## ראו גם
* משפט הסינוסים
* משפט הטנגנסים
* פונקציית הקוסינוס
*

## קישורים חיצוניים

* 
* 
* 

קטגוריה:משולש
קטגוריה:הוכחות
קוסינוסים